

**Forsikringsvilkår**

**Innholdsfortegnelse**

**Generelle Vilkår**

NO.0001

Pkt.1 Hvem forsikringen gjelder for

Hva forsikringen omfatter

Pkt.2 Hvor forsikringen gjelder

Pkt.3 Forsikringens varighet og oppsigelse

Pkt.4 Innmelding og oppsigelse av forsikring

Pkt.5 Premie

Pkt.6 Plikter ved skade

Pkt.7 Skadeoppgjør

Pkt.8 Unntak

Pkt. 9 Identitetsbegrensninger

Pkt.10 Sikkerhetsforskrifter

Pkt.11 Endring av risiko

Pkt.12 Regulering av premie og vilkår

Pkt.13 Meldefrist ved inntruffet forsikringstilfelle

Pkt.14 Medforsikredes stilling – regress overfor forsikringstaker/sikrede

Pkt.15 Regress i andre tilfeller

Pkt.16 Melding til partene

Pkt.17 Vilkår for forsikringsdekning

Pkt.18 Forsikringsbevis

Pkt.19 Bevisbyrde, erstatningsregler og klageregler – unntak fra FAL

Pkt.20 Tvister og klagebehandling

Pkt.21 Databehandling og Datavern – GDPR

**Vilkår for Ansvarsforsikring og Rettshjelp**

NO.0002

Pkt.1 Generelle vilkår

Pkt.2 Bilansvarsloven (BAL)

Ansvarserstatning ved tingskade maks kr 100.000.000,-.

Ansvarserstatning ved personskade er ubegrenset, jfr. BAL

Pkt.3 Definisjoner

Pkt.4 Dekning

Pkt.5 Unntak

Pkt.6 Forsikringsoppgjør

**Rettshjelp**

Pkt.7 Dekning rettshjelp– hvilke tvister som omfattes og hvilke utgifter som dekkes

Pkt.8 Forsikringssum

Pkt.9 Begrensninger i utgiftsdekningen

Pkt.10 Tvister som faller utenfor dekningen

Pkt.11 Skadeoppgjør

Pkt.12 Sikkerhetsforskrift

Pkt.13 Egenandel

**Vilkår for Kaskoforsikring**

NO.0003

Pkt.1 Generelle vilkår

Pkt.2 Definisjoner

Pkt.3 Dekning – hva kasko forsikringen omfatter

Pkt.4 Unntak

Pkt.5 Skadeomfang

Pkt.6 Egenandel

Pkt.7 Skadeoppgjør

Pkt.8 Subrogasjon

**Vilkår for fører- og passasjerulykkesforsikring**

NO.0004

Pkt.1 Generelle vilkår

Pkt.2 Definisjoner

Forsikringssum ved død er kr 100.000.000,-

Pkt.3 Dekning

Pkt.4 Unntak

Pkt.5 Skadeomfang

Pkt.6 Erstatningskjøretøy

Pkt.7 Skadeoppgjør

Pkt.8 Plikter ved skade

**Vilkår for redningsforsikring**

NO.0005

Pkt.1 Generelle vilkår

Pkt.2 Definisjoner

Pkt.3 Dekning

Pkt.4 Unntak

Pkt.5 Skadeomfang

Pkt.6 Egenandel

Pkt.7 Skadeoppgjør

Pkt.8 Sikkerhetsforskrift

Pkt.9 Assistanse telefon

**Vilkår for tilleggsdekninger**

NO.0006

Sist oppdatert 20/11-2024

**Bilforsikringsvilkår**

**Generelle vilkår**

NO-0001

\*I tillegg til forsikringsvilkårene gjelder:

* Forsikringsbeviset med de spesialvilkår som det er henvist til.
* Lov om forsikringsavtaler av 16. juni 1989 (FAL) i den utstrekning den ikke er fraveket i vilkårene.
* Bilansvarsloven av 3. februar 1961 (BAL). Se for øvrig punkt 15 og 16.

**Definisjoner**

Pkt. 1

I forsikringsvilkårene har disse ord følgende betydning:

***Hvem forsikringen gjelder for***

* 1. Forsikringsgiver

Euro lnsurances DAC, under forretningsnavnet Ayvens Insurance, Ground Floor, LeasePlan House, Central Park, Leopardstown, Dublin 18, Ireland.

* 1. Forsikringstaker og Sikrede

Den som etter forsikringsavtalen har tegnet forsikringen, og derfor har krav på erstatning eller forsikringssum.

* 1. Medforsikrede

Ayvens Norge AS når motorvognen eies av Ayvens Norge AS, eller som angitt i forsikringsbeviset.

**Hva forsikringen omfatter:**

1.4 Forsikringsgjenstand

1.4.1 Motorvogn

Gjenstand som er å anse som motorvogn i henhold til BAL og som utgjør del av Vognparken.

1.4.2 Tilbehør og annet utstyr

Permanent fastmontert tilbehør og annet utstyr i den grad det omfattes av forsikringsverdien. Bortsett fra et ekstra sett med dekk er annet løst tilbehør eller løsøre ikke dekket av forsikringen.

1.5 Vognparken

De Forsikringsgjenstander som Forsikringstaker enten eier selv eller har plikt til å sørge for forsikring av.

1.6 Forfallsdato

Datoen angitt i forsikringsbeviset for når forsikringen opphører.

1.7 Skade eller ulykke

En begivenhet eller en serie av tilsvarende begivenheter som resulterer i skade eller ansvar.

1.8 Skadebehandler

Det selskap som har fullmakt til å gjøre opp krav under forsikringen på vegne av Forsikringsgiveren.

1.9 Tilsyn

Forsikringsgiveren, Ayvens Insurance, er undergitt tilsyn fra Central Bank of Ireland.

***Hvor forsikringen gjelder***

Pkt. 2

Forsikringen gjelder i Det europeiske økonomiske samarbeidsområdet (EØS) samt Storbritannia og Sveits.

Forsikringen gjelder også for reiser av inntil 3 måneders varighet i de øvrige landene i Europa som er omfattet av Grønt Kort (internasjonalt forsikringskort for ansvarsforsikring), i tillegg til Israel og Tyrkia. Eventuelle utvidelser av forsikringens gyldighetsområde kan fastsettes i forsikringsbeviset.

Rettshjelpsforsikringen gjelder i Norden.

***Forsikringens varighet og oppsigelse***

Pkt. 3

3.1 Forsikringsavtalens varighet

Forsikringsavtalen gjelder i første omgang frem til Forfallsdato. Deretter blir forsikringen automatisk fornyet for en periode på 12 måneder med mindre forsikringen er sagt opp før fornyelse.

3.2 Oppsigelse av forsikringsavtalen

Forsikringen kan sies opp av hver av partene med skriftlig varsel i henhold til bestemmelsene i FAL.

3.3 Opphør av forsikringsavtalen for enkeltgjenstander

Forsikringen for en enkelt Forsikringsgjenstand opphører når:

3.3.1 Forsikringsgjenstanden skifter eier eller Forsikringstakeren mister sin interesse i Forsikringsgjenstanden. Når det av det sentrale motorvognregister fremkommer at kjøretøyet er solgt, vraket eller stjålet. Ansvarsforsikringsdekningen opphører i alle tilfeller når det i det sentrale motorvognregister fremkommer at kjøretøyet er avregistrert.

3.3.2 Forsikringstakeren ikke lenger har rådighet over Forsikringsgjenstanden

3.3.3 Når Forsikringsgjenstanden anses som fullstendig tapt.

***Innmelding og oppsigelse av forsikringsgjenstander***

Pkt. 4

4.1 Innmelding og oppsigelse

Forsikringstakeren kan melde gjenstander som utgjør del av Vognparken til Forsikringsgiveren samt si opp gjenstander som ikke lenger omfattes av Vognparken.

4.2 Endring av vilkår og/eller premier

Forsikringsgiveren forbeholder seg retten til å avstå fra å akseptere gjenstander og/eller å pålegge tilleggsbetingelser eller premier. Forsikringsgiveren skal i så tilfelle varsle Forsikringstakeren skriftlig senest 30 dager etter å ha mottatt innmeldingen.

***Premie***

Pkt. 5

5.1 Betaling

Forsikringstakeren skal betale premie, omkostninger og eventuell merverdiavgift forskuddsvis. Betalingen forfaller senest 15 dager etter faktureringsdato.

5.2 Avregning

Dersom Forsikringsgjenstander meldes inn eller kanselleres mellom Forfallsdatoer, skal premien reguleres forholdsmessig ved neste Forfallsdato.

5.3 Opphør av dekning

Ved opphør av dekning plikter Forsikringstakeren å betale forfalte beløp, samt beløp og utgifter som vil forfalle til betaling.

***Plikter ved skade***

Pkt. 6

6.1 Varsel

Sikrede skal varsle Forsikringsgiveren senest 48 timer etter at et det er inntruffet en skade der Forsikringsgjenstanden har vært innblandet og som kan medføre betalingsplikt for Forsikringsgiveren, eller senest 48 timer etter at Sikrede ble klar over dette.

6.2 Opplysninger

Sikrede skal gi Forsikringsgiveren all informasjon og alle dokumenter som er nødvendige for at Forsikringsgiveren kan avklare sitt ansvar og eventuelle krav mot tredjepersoner. Videre må Sikrede avstå fra enhver handling som kan skade Forsikringsgiverens interesser.

6.3 Brann, tyveri, underslag og hærverk på Forsikringsgjenstanden

Sikrede er forpliktet til å melde ifra til Forsikringsgiveren og politiet om brann, tyveri, underslag eller hærverk på Forsikringsgjenstanden samt å samarbeide med politiet for å finne og kreve tilbake Forsikringsgjenstanden.

Forsikringsgiveren kan også pålegge den Sikrede å melde tyveri eller hærverk til andre private organisasjoner med tanke på å få Forsikringsgjenstanden tilbake.

6.4 Bortfall av rettigheter

Dersom Sikrede ikke etterkommer Forsikringsgiverens anmodning om å bidra med opplysninger og dokumentasjon, kan renter ikke kreves for den tid som derved går tapt.

6.5 Uriktige opplysninger

Sikrede taper sin rett til erstatning dersom han/hun bevisst gir uriktige eller ufullstendige falske opplysninger om årsaken til og omfanget av et forsikringstilfelle.

6.6 Fastmontert utstyr

Fastmontert utstyr ut over forsikringsgjenstandens standardutstyr vil kun bli kompensert i henhold til skriftlig dokumentasjon for Forsikringstakerens anskaffelse av slikt utstyr.

***Skadeoppgjør***

Pkt. 7

7.1 Dersom Forsikringsgjenstanden er eiet av Ayvens Norge AS, skal enhver utbetaling i forbindelse med skade skje til dette selskapet, med mindre utbetalingen skjer direkte til tredjemann som oppgjør for en erstatningsmessig skade. Utbetalingen oppfyller Forsikringsgiverens ansvar overfor Forsikringstaker/Sikrede.

I tillegg til oppgjør for skaden skal Forsikringsgiveren betale renter i samsvar med FAL § 8-4.

***Unntak***

Pkt. 8

Denne forsikringen dekker ikke:

8.1 Forsettlige- og grovt uaktsomme handlinger

Skade som Sikrede har voldt forsettlig. Dersom Sikrede har fremkalt skaden ved grov uaktsomhet, vil dekningen bli avgjort basert på en vurdering av skyldgraden og omstendighetene for øvrig.

8.2 Promillekjøring

Skade som Sikrede har voldt som følge av selvforskyldt alkoholpåvirkning eller annet berusende eller bedøvende middel, eller dersom skaden er voldt av andre som kjørte motorvognen i en forfatning som beskrevet ovenfor, dersom Sikrede medvirket til Forsikringsgjenstandens bruk enda han visste eller burde vite at føreren var påvirket.

8.3 Ikke-autorisert fører

Skade som forårsakes av fører eller passasjer som ikke er godkjent av Forsikringstakeren/Sikrede eller av person med fullmakt til å godkjenne ham/henne.

8.4 Flyplasskjøring

Skade forårsaket av bruk av Forsikringsgjenstanden inne på avsperret område i tilknytning til en flyplass.

8.5 Annen bruk

Skade forårsaket av annen bruk av Forsikringsgjenstanden enn den som er meldt fra til Forsikringsgiveren, eller at Forsikringsgjenstanden brukes til andre formål enn det som loven tillater.

8.6 Leie, betalt transport

Skade som inntreffer mens Forsikringsgjenstanden er leiet ut av Forsikringstaker eller Sikrede mot betaling, eller benyttet til persontransport mot betaling. Transport av personer mellom bosted og arbeidssted i Norge av person som bidrar til omkostningene ved transporten, anses ikke som persontransport mot betaling.

8.7 Inndragelse

Skade som inntreffer i en periode da Forsikringsgjenstanden er inndratt, rekvirert eller benyttet av eller på grunn av avgjørelser fattet av norske myndigheter eller en utenlandsk statsmakt.

8.8 Krigshandlinger

Skade som inntreffer i forbindelse med eller er forårsaket av væpnet konflikt, borgerkrig, opprør, intern sivil ulydighet, opptøyer, mytteri eller andre krigslignende situasjoner.

8.9 Kjernefysiske reaksjoner og stråling

Skade forårsaket av kjernefysiske reaksjoner og stråling.

8.10 Terrorisme

Skade som forårsakes av terrorhandlinger.

Med «terrorhandling» menes en handling, inkludert, men ikke begrenset til, bruk av makt eller vold og/eller trusselen derom, fra en person eller en gruppe personer, uavhengig av om disse handler alene eller på vegne av eller i relasjon til en annen organisasjon eller myndighet, basert på politiske, religiøse, ideologiske eller lignende formål, inkludert en intensjon om å påvirke en offentlig myndighet ved hjelp av frykt og/eller påføre offentligheten, eller enhver del av offentligheten, frykt.

***Identitetsbegrensninger***

Pkt. 9

Den Sikrede skal bli holdt skadesløs, selv om føreren av bilen som var ansvarlig har forårsaket tap som vil danne grunnlag for reduksjon eller bortfall i henhold til bestemmelsene i pkt. 8 eller bestemmelsene 4-8 og/eller 4-9 i FAL. Dette skal imidlertid ikke gjelde hvis føreren som var ansvarlig:

* Har en eierandel på minst 10 % i Forsikringstakeren eller den Sikrede
* Er medlem i styret i Forsikringstakeren eller den Sikrede og benytter motorvognen som firmabil
* Er daglig leder i Forsikringstakeren eller den Sikrede

Forsikringsgiver kan også, i ethvert tilfelle, identifisere den Sikrede med føreren som var ansvarlig i relasjon til hendelsene under pkt. 8.2 (kjøring i påvirket tilstand), forutsatt at føreren var gitt tillatelse av Forsikringstakeren eller Sikrede til å benytte motorvognen.

***Sikkerhetsforskrifter***

Pkt. 10

Forsikringsgiveren skal være helt eller delvis uten ansvar dersom følgende sikkerhetsforskrifter ikke er overholdt, jf. FAL § 4-8:

10.1 Sikkerhetsforskrift – informasjon til bruker av forsikringsgjenstanden

Forsikringstakeren skal informere bruker av Forsikringsgjenstanden om denne forsikringsavtalen og om de begrensninger som gjelder, og pålegge brukeren å overholde de gjeldende regler og vilkår.

10.2 Sikkerhetsforskrift – fører

Føreren av Forsikringsgjenstanden skal ha gyldig førerkort og andre nødvendige tillatelser eller godkjennelser som kreves av myndighetene for vedkommende klasse og type av kjøretøy.

10.3 Sikkerhetsforskrift – passasjerer

Passasjerer i Forsikringsgjenstanden skal alltid plasseres på lovpålagt måte.

10.4 Sikkerhetsforskrifter – vedlikehold og bruk

Forsikringsgjenstanden skal vedlikeholdes og brukes i samsvar med anbefalinger fra produsent

og/eller forhandler. Kjølesystemet i Forsikringsgjenstanden skal være tilstrekkelig fylt med væske for å forhindre frost under de klimatiske forhold som Forsikringsgjenstanden vil bli utsatt for.

10.5 Sikkerhetsforskrift – ekstra sett med dekk

Ekstra dekk skal oppbevares i låst rom eller være forsvarlig oppbevart på annen måte. Dekk som oppbevares i garasjeanlegg, i felles garasje eller i felles bod/rom skal låses fast /boltes til vegg, tak eller gulv.

10.6 Sikkerhetsforskrift – audiovisuelt utstyr

Når kjøretøyet forlates, skal utagbart (drifts-)panel eller andre former for nøkler oppbevares forsvarlig, separat fra kjøretøyet.

10.7 Forsikringsgjenstanden skal holdes lukket og låst, og nøkkel skal oppbevares adskilt fra forsikringsgjenstanden og på forsvarlig måte. Innbrudd/tyveriskader skal sannsynliggjøres av Sikrede.

***Endring av risiko***

Pkt. 11

11.1 Generelt

Dersom det skjer endringer i risikoen som er angitt i forsikringsbeviset, plikter Forsikringstakeren straks å underrette Forsikringsgiveren.

Den som er ansvarlig for kjøretøyet likestilles med Forsikringstakeren i forbindelse med dette pkt. 11.

11.2 Bruksendring eller øvrige endringer relevante for premiefastsettelsen

Dersom det ved en inntruffet skade viser seg at premien er fastsatt for lavt grunnet feilaktige eller manglende opplysninger, eller fordi Forsikringstakeren har unnlatt å melde forandringer som har betydning for beregning av korrekt premie, begrenses Forsikringsgiverens ansvar for vognskade til hva som svarer til forholdet mellom den premie som er betalt og den som skulle ha vært betalt, jf. FAL § 4-7. Eksempelvis slik at eventuell erstatning reduseres med 20 % dersom premien har vært fastsatt 20 % lavere enn korrekt nivå.

Eksempler på slike forhold kan være:

* Bruksendring, herunder utleiebil, drosje, sjåførskolebil, snøbrøyting etc.
* Endring av kjøretøyets spesifikasjoner og/eller ombygging av kjøretøyet
* Endring av øvrige forutsetninger avtalt mellom partene som grunnlag for redusert premie, som nærmere spesifisert i forsikringsbeviset

Ved følgende endringer av risiko tar Forsikringsgiveren forbehold om å være helt fri for ansvar,

jf. FAL § 4-6:

* Skade som oppstår ved kjøring på avsperret område (bane eller landevei) ved deltakelse i eller trening til hastighetsløp eller fartsprøver eller ved annen kjøring på slike steder, selv om det ikke måles hastighet under kjøringen. Det samme gjelder for kjøring på veistrekninger som inngår eller har inngått i baner for hastighetskonkurranser når det må betales avgift for adgang til denne bane- eller veistrekningen. Forsikringen gjelder likevel slik kjøring når den er ledd i obligatorisk opplæring til førerkort eller for glattkjøringstrening arrangert i Norge av KNA, NAF, MA eller autorisert trafikkskole.
* Skade på motorvognen som følge av bruk på islagt vann/sjø/elv utenfor vei/trasse merket av offentlig myndighet for slik kjøring.

**Justering av premie og vilkår**

Pkt. 12

12.1 Justering ved Forfallsdato

Forsikringsgiveren har rett til å justere de til enhver tid gjeldende premier og vilkår for forsikringen ved hver Forfallsdato. Forsikringsgiveren skal orientere Forsikringstakeren om slike justeringer skriftlig, sammen med premievarselet.

12.2 Opphør

Dersom Forsikringstaker ikke aksepterer justeringer fremsatt i tråd med pkt. 11.1, må Forsikringstakeren varsle Forsikringsgiveren om dette innen tretti dager. I så fall opphører forsikringen med virkning fra Forfallsdato.

***Meldefrist ved inntruffet forsikringstilfelle***

Pkt. 13

Ved inntruffet skade må Sikrede varsle Forsikringsgiver uten ugrunnet opphold. Retten til erstatning bortfaller dersom kravet ikke er meldt innen ett -1- år etter at Forsikringstaker/Sikrede har fått kunnskap om de forhold som begrunner kravet, jf. FAL § 8-5 (1) og § 18-5 (1).

Dersom Forsikringsgiver avslår et fremsatt krav under forsikringen i samsvar med FAL § 8-5 (2) eller § 18-5 (2), bortfaller kravet, retten til dekning dersom Sikrede ikke reiser sak eller krever nemndbehandling etter FAL § 20-1, eller §§ 2 eller 3 i lov om naturskadeerstatning, innen 6 måneder etter at avslaget er mottatt.

***Medforsikredes stilling – regress overfor forsikringstaker/sikrede***

Pkt. 14

Forsikringen er tegnet av Forsikringstakeren som bruker av én eller flere motorvogner, som er eid av Ayvens Norge AS som Medforsikret under forsikringen. Dersom Forsikringsgiveren har utbetalt erstatning til Medforsikrede i tilfeller som er unntatt eller begrenset fra dekning i henhold til generelle vilkår, NO-001, pkt. 8, 9, 10, 11 eller 13, har Forsikringsgiveren derfor regressrett overfor Forsikringstakeren så langt unntaket eller begrensningen gjelder.

Forsikringsgiveren har videre regressrett overfor Forsikringstakeren i tilfeller der en skadelidt har mottatt erstatning i henhold til bindende regler i bilansvarsloven, som Forsikringsgiveren har unntatt eller begrenset fra dekning i henhold til generelle vilkår, NO-0001, pkt. 8, 9, 10, 11 eller 13.

***Regress i andre tilfeller***

Pkt. 15

Forsikringsgiveren har rett til å søke regress fra ansvarlig skadevolder i samsvar med skadeserstatningslovens § 4‑3, jf. § 4-2, forsikringsavtalelovens § 4-9, jf. § 4-14 samt bilansvarslovens § 12. Tilsvarende gjelder i situasjoner hvor Sikrede holdes skadesløs i henhold til generelle vilkår, NO-0001, pkt. 9, der Forsikringsgiveren kan søke regress hos føreren som var ansvarlig.

Dersom Forsikringsgiveren må utbetale erstatning under disse vilkårene på grunn av et tilfelle som oppstår mens Forsikringsgjenstanden var parkert mot avgift, var inne til reparasjon, vedlikehold eller lignende former for behandling, forbeholder Forsikringsgiveren seg retten til å fremme krav om regress mot den ansvarlige, eventuelt mot dennes arbeidsgiver. Disse personene anses ikke som sikret under forsikringen.

***Meldinger***

Pkt. 16

16.1 Til Forsikringsgiveren

Meldinger fra Forsikringstakeren skal sendes til Forsikringsgiveren gjennom Ayvens Norge AS, Postboks 6019 Etterstad, 0601 Oslo, telefon 23 06 98 00 eller e-mail forsikring@ayvens.com.

16.2 Til Forsikringstakeren

Meldinger fra Forsikringsgiveren til Forsikringstakeren anses rettmessig sendt dersom de sendes til den siste adressen som var kjent for Forsikringsgiveren.

***Vilkår for forsikringsdekning***

Pkt. 17

Disse generelle vilkår gjelder kun i kombinasjon med de særvilkår som er nevnt i forsikringsbeviset. Dersom de særlige forsikringsvilkårene i forsikringsbeviset inneholder bestemmelser som avviker fra eller ikke stemmer overens med bestemmelsene i disse generelle vilkår, går de særlige forsikringsvilkårene i forsikringsbeviset foran.

***Forsikringsbevis***

Pkt. 18

Alle forsikringsvilkår kan utvides eller endres ved bestemmelser i forsikringsbeviset som er utstedt av Forsikringsgiver.

Avtalevilkårene og annen informasjon i relasjon til forsikringsavtalen er tilgjengelig på norsk. Forsikringsgiver påtar seg å kommunisere med Forsikringstakeren på norsk, så lenge forsikringsavtalen er aktiv.

***Bevisbyrde, erstatningsregler og klageregler – unntak fra FAL***

Pkt. 19

Følgende unntak fra fravikelige regler i FAL gjelder for denne forsikringsavtalen:

Alminnelige bevisbyrderegler kommer til anvendelse ved vurderingen av spørsmålet om Forsikringsgiver har oppfylt sine plikter etter lov og forskrift. FAL § 21-1 gjelder ikke.

Erstatningsplikten til Forsikringsgiver overfor Sikrede er begrenset til den positive kontraktsinteressen, dvs. forsikringsutbetalingen som Sikrede hadde hatt krav på dersom Forsikringsgiver hadde oppfylt sine plikter etter FAL § 1-5 første ledd. FAL § 21-2 gjelder ikke.

Forsikringsgiver forplikter seg til å svare på klager og krav relatert til påståtte brudd på FAL § 1-5 første ledd innenfor sin alminnelige saksbehandlingstid innen rimelige rammer. Det gjelder dermed ingen formkrav eller særskilte frister for besvarelsen, slik at FAL § 22-1 tredje ledd ikke kommer til anvendelse.

***Tvister og klagebehandling***

Pkt. 20

20.1 Lovvalg

Forsikringsavtalen er underlagt norsk rett i den utstrekning den ikke er i konflikt med lov av 27. november 1992 nr. 111 om lovvalg innen forsikring, eller dersom annet er avtalt.

20.2 Tvister

Tvist som måtte oppstå i anledning forsikringsavtalen skal avgjøres ved kompetent norsk domstol.

20.3 Klagebehandling

Klager relatert til forsikringen kan fremsettes for: Finansklagenemda

Postboks 53, Skøyen

0212 Oslo

Telefon 23 13 19 60

20.4 Skadebehandling

Skadebehandlingen foretas av Ayvens Norge AS, Postboks 6019 Etterstad, 0601 Oslo på forsikringsgiverens vegne.

***Databehandling og Datavern – GDPR***

Pkt. 21

Personopplysninger kan gis til Euro Insurance DAC eller dets agenter, og vil bli behandlet i tråd med gjeldende personvernlovgivning. Ytterligere informasjon er tilgjengelig i Ayvens Insurance’ personvernerklæring, tilgjengelig på: [www.leaseplaninsurance.com/page/privacy-statement1](http://www.leaseplaninsurance.com/page/privacy-statement1)

***Euro Insurance DAC kan bruke, behandle og lagre dine personopplysninger for følgende formål:***

Vurdere hvilke forsikringsprodukter som passer for deg, risikovurdering, premieberegning, premieinnkreving, administrasjon av forsikringsavtalen, fornyelse av forsikringsavtalen, skadevurdering, skadesaksbehandling, skadeutbetaling, fremsettelse av og/eller forsvar i rettslige prosesser, inndrive gjeld, forhindre, avdekke og etterforske svindel, samt å foreta generelle skritt for å oppfylle forsikringsavtalen og juridiske forpliktelser.

Personopplysninger kan primært behandles innen Ayvens Insurance, men kan også bli gitt til andre selskaper og organisasjoner som Ayvens Insurance samarbeider med, for eksempel gjenforsikringsselskaper, agenter og offentlige myndigheter i tilfeller der dette er rettslig påkrevd.

For mer informasjon om tredjeparter som Ayvens Insurance kan dele opplysninger med, vennligst se vår personvernerklæring [www.leaseplaninsurance.com/page/privacy-statement1](http://www.leaseplaninsurance.com/page/privacy-statement1)

Ayvens Insurance er en databehandler under personvernlovgivningen. Ayvens Insurance vil ikke beholde dine data utover det som er nødvendig eller tillatt. Vennligst se vår personvernerklæring [www.leaseplaninsurance.com/page/privacy-statement1](http://www.leaseplaninsurance.com/page/privacy-statement1) for mer informasjon om oppbevaring av personopplysninger.

**Vilkår for ansvarsforsikring og Rettshjelp**

NO-0002

**Generelle vilkår**

Pkt. 1

Disse vilkår gjelder i tillegg til de generelle vilkårene NO-0001. Ved motstrid går disse vilkårene foran.

***Bilansvarsloven (BAL)***

Pkt. 2

Uavhengig av eventuelle bestemmelser som følger av forsikringsvilkårene, anses denne forsikringen å oppfylle kravene i henhold til Bilansvarsloven (i det etterfølgende BAL).

***Definisjoner***

Pkt. 3

Følgende begreper skal ha følgende betydning i disse vilkårene og betingelsene:

3.1 Hvem som er sikret:

a. Forsikringstakeren

b. Eieren av Forsikringsgjenstanden

c. Enhver rettmessig fører av Forsikringsgjenstanden

3.2 Forsikringssum

Ved skade på ting er forsikringssummen kr 100.000.000 pr. forsikringstilfelle. Ved personskader gjelder ingen forsikringssum.

***Dekning***

Pkt. 4

4.1 Ansvarsdekning

Forsikringen dekker de Sikredes ansvar i henhold til BAL opp til forsikringssummen pr. skadetilfelle. Forsikringssummen gjelder som øvre grense også dersom flere Sikrede holdes ansvarlig for samme forsikringstilfelle.

Dersom skadetilfellet eller ulykken skjer i et land der det gjelder et høyere lovpålagt maksimumsbeløp, gir forsikringen dekning opp til et slikt høyere beløp.

4.2 Tilhenger

Forsikringsavtalen gjelder også skade forårsaket av tilhenger eller campingvogn forutsatt at festet mellom kjøretøyet og tilhengeren (campingvognen) oppfyller gjeldende reguleringer og ellers anses som en del av Forsikringsgjenstanden i henhold til BAL.

4.3 Sammenstøt mellom to kjøretøyer omfattet av denne forsikring

Dersom Forsikringsgjenstanden forårsaker skade på en annen motorvogn som eies eller innehas av Forsikringstakeren, skal forsikringsoppgjøret skje som om separate ansvars- og vognskadeforsikringer var tegnet for de to kjøretøyene.

4.4 Transport etter skade

Forsikringsgiveren erstatter omkostninger til vask, reparasjon eller utskiftning av interiøret i Forsikringsgjenstanden som blir nødvendig som følge av tilsmussing eller skade forårsaket av skadede personer som transporteres vederlagsfritt.

4.5 Sikkerhet

Dersom utenlandske myndigheter krever sikkerhet for Sikredes rettslige ansvar etter vedkommende lands lovgivning for å kunne frigi beslaglagte forsikringsgjenstander eller løslate Sikrede, stiller Forsikringsgiveren slik sikkerhet med et beløp på opptil kr 370.000,-. Sikrede plikter å bidra på alle måter for å unngå at slik sikkerhet blir krevet eller å få sikkerheten frigitt.

4.6 Sakskostnader

Sakskostnader forbundet med rettstvister dekkes for eier av Forsikringsgjenstanden, så vel som den autoriserte brukeren eller føreren, i henhold til særlige vilkår.

***Unntak***

Pkt. 5

I tillegg til unntakene fastsatt i de generelle vilkårene NO-0001, gjelder følgende unntak for ansvarsforsikringen:

5.1 Skade påført sjåføren

Ansvar for skade påført sjåføren av Forsikringsgjenstanden som forårsaket ulykken.

5.2 Forsikringsgjenstanden og transporterte varer Skade som påføres:

a. Forsikringsgjenstanden og/eller tilkoblede gjenstander

b. Annen motorvogn som taues av Forsikringsgjenstanden

c. Gods eller materiell plassert på/i Forsikringsgjenstanden, som faller fra eller ut av Forsikringsgjenstanden og/eller tilkoblede gjenstander.

d. Ansvar som Sikrede pådrar seg for skade på gods som blir ført med motorvognen.

5.3 Kontraktsmessig ansvar

Ansvaret eller plikten til å erstatte skade som følge av en kontraktsmessig forpliktelse og som går utover ansvaret etter BAL.

5.4 Bruk av kjøretøyet

Ansvar for skade som følge av at Forsikringsgjenstanden ble brukt til annet formål enn som kjøretøy.

***Forsikringsoppgjør***

Pkt. 6

6.1 Krav fra skadelidte

Forsikringsgiveren har etter eget valg rett til å behandle krav fra skadelidte.

6.2 Erstatning

Forsikringsgiveren har rett til å inngå minnelig ordning med og utbetale erstatning direkte til skadelidte.

**Rettshjelpsforsikring**

***Dekning – hvilke tvister som omfattes og hvilke utgifter som dekkes***

Pkt. 7

7.1 Forsikringsgiver dekker rimelige og nødvendige utgifter som Sikrede har pådratt til advokat, retten, sakkyndige og vitner når Sikrede er part i tvist for domstolene i egenskap av eier, rettmessig bruker eller fører av forsikringsgjenstanden.

7.2 Hvilke domstoler tvisten må høre inn under

Tvisten må høre inn under de alminnelige domstoler (jf. domstolloven § 1) og ha oppstått mens forsikringen var i kraft. Dersom saken føres for særdomstol (jf. domstolloven § 2), dekkes ikke utgifter ved saken før den eventuelt bringes inn for de alminnelige domstoler. Ingen utgifter til forberedelse og behandling av saker for særdomstoler kan kreves dekket.

7.3 Tvist etter at motorvognen er solgt

Dersom den forsikrede motorvogn er solgt, og forsikringen opphørte i forbindelse med salget, dekkes likevel tvist hvor Sikrede er part i egenskap av å være tidligere eier.

7.4 Tvist oppstått før forsikringen trådte i kraft

Rettshjelputgiftene dekkes ikke dersom sikrede ved forsikringens ikrafttreden var kjent med det som senere ble tvistegrunnlaget, og forstod eller måtte forstå at tvisten kunne oppstå.

***Forsikringssum***

Pkt. 8

8.1 Den samlede erstatning ved hver tvist er begrenset til kr 80.000,- selv om det er flere parter på samme side. Dette gjelder også om partene har rettshjelpsforsikring i forskjellige selskap, eller om den/de Sikrede har rettshjelpdekning under flere forsikringer i ett eller flere selskap. Selskapets ansvar er under enhver omstendighet begrenset til den antatte økonomiske verdi av sikredes interesse i saken, dersom utgiftene ikke er godkjent av Forsikringsgiver på forhånd.

***Begrensninger i utgiftsdekningen***

Pkt. 9

9.1 Utgifter forut for domstolsbehandlingen

Selskapet dekker ikke utgifter som er pådratt før tvisten er bragt inn for domstolene.

9.2 Utgifter ved domstolsbehandlingen

Utgifter til sakkyndige som ikke er oppnevnt av retten, dekkes bare når utgiftene er godkjent av Forsikringsgiver på forhånd. Utgifter til vitner dekkes bare ved hovedforhandling og bevisopptak. Idømte saksomkostninger dekkes ikke.

Rettsgebyr i ankeinstans dekkes heller ikke. Bestemmelsen om anke gjelder også ved bruk av andre rettsmidler. Tilkjente saksomkostninger går til fradrag. Dette gjelder ikke når Sikrede godtgjør at motparten ikke er søkegod.

9.3 Saksomkostninger ved forlik

Inngås forlik ved at Sikredes krav i det vesentlige er tatt til følge, eller etter at Sikrede ved dom er blitt tilkjent saksomkostninger, må Sikrede på forhånd ha godkjennelse fra Forsikringsgiver dersom det skal avtales i forliket at hver av partene skal bære sine egne omkostninger. Uten slik godkjennelse

fra Forsikringsgiver, går tilkjente saksomkostninger i dommen til fratrekk i erstatningen.

***Tvister som faller utenfor dekningen***

Pkt. 10

Selskapet dekker ikke utgifter ved

10.1 Tvister relatert til avtaler om fast eiendom, enterprise eller transportoppdrag, eller Sikredes yrke eller erverv.

10.2 Tvister relatert til separasjon, skilsmisse, barnefordeling, samværsrett, farskap, arv, krav om omstøtelse av gave, underholdsbidrag, bo-deling, oppløsning av det økonomiske fellesskap etablert av samboende og oppløsning av husstandsfellesskap, samt skiftesaker.

10.3 Tvist som utelukkende hører inn under namsmyndighetene.

10.4 Tvist som gjelder vekselsak, inkassosak hvor fordringen er ubestridt, gjeldsforhandlingssak og sak som gjelder konkurs- og akkordskyldner.

10.5 Straffesak, ærekrenkelsessak og erstatningskrav i slike saker, samt saker om erstatningsplikt etter skadeserstatningsloven § 3-3 (visse personlige krenkinger) og §3-6 (krenking av privatlivets fred), samt §3-5 (ikke-økonomiske tap).

10.6 Tvist som gjelder offentlig forvaltningsvedtak.

Likevel dekkes utgifter ved søksmål når den administrative klagemulighet er fullt utnyttet. I tilknytning til søksmål er enhver utgift pådratt under forvaltningsbehandling unntatt fra dekningen.

10.7 Motor- eller annen ansvarsforsikring. Forsikringen dekker ikke tvist om krav som er eller ville ha vært dekket under motorskade eller annen ansvarsforsikring tilbudt av Euro Insurance DAC t/as Ayvens Insurance

10.8 Arbeidsrettstvister. Forsikringen dekker ikke tvist mellom parter som dekkes av arbeidsgivers ansvarsforsikring, eller som knytter seg til kontrakter eller vilkår for ansettelse, inkludert tvister som gjelder yrkesskade eller yrkessykdom.

10.9 Tvist som gjelder immaterielle rettigheter. Forsikringen dekker ikke tvist relatert til følgende immaterielle rettigheter:

• Registrerte patenter

• Beskyttede (registrerte og inkorporerte) varemerker

• Registrert design

• Øvrige beskyttede immaterielle rettigheter

10.10 Tvist med krav uten Rimelig Sannsynlighet for å føre frem.

Rimelig Sannsynlighet er definert som:

I sivile saker, må utsiktene til at Sikrede vil få dekket tap eller skade eller få en reduksjon i skatte- eller folketrygdforpliktelser (eller lykkes med andre lovlige rettsmidler som Forsikringsgiver har akseptert, herunder fullbyrdelse av dom), eller kan forsvare seg mot et krav eller lykkes med en anke, være minst 51 %. Forsikringsgiver eller et valgt advokatfirma eller skatterådgivningsfirma på selskapets vegne har rett til å ta stilling til om det foreligger Rimelig Sannsynlighet.

10.11 Rettslige skritt som Forsikringsgiver ikke har akseptert: Rettslige skritt en Sikret person innleder, som Forsikringsgiver eller en oppnevnt representant ikke har akseptert, eller hvor Sikrede foretar noe som hindrer Forsikringsgiveren eller dennes representant.

***Skadeoppgjør***

Pkt. 11

11.1 Vil sikrede søke erstatning under rettshjelpsforsikringen, må Forsikringsgiver underrettes snarest mulig, og senest innen ett år etter at advokat er engasjert.

Underretningen skal skje skriftlig. Dersom advokat benyttes under offentlig klagebehandling eller for særdomstol, regnes fristen for melding til Forsikringsgiver fra det tidspunkt hvor den offentlige klagebehandlingen er fullt utnyttet, eller saken bringes inn for de alminnelige domstoler.

11.2 Sikrede velger selv en advokat som etter sakens art og sikredes bosted passer for oppdraget.

11.3 Forsikringsgiver kan kreve å bli holdt underrettet om omfanget av de utgifter som kreves dekket under forsikringsavtalen. Sikrede skal informere Forsikringsgiver om hvilke utgifter som er påløpt under eventuell behandling i særdomstol, eller under eventuell behandling av klage på offentlig forvaltningsvedtak.

11.4 Ved krav om oppgjør har Forsikringsgiveren den samme rett som den Sikrede til å få dokumentert hvordan advokaten har beregnet sitt salær. Medgått tid skal spesifiseres. Før endelig oppgjør foretas, kan Forsikringsgiveren kreve dokumentasjon for at egenandel er betalt.

11.5 Spørsmål om utgiftenes rimelighet kan forelegges Den Norske Advokatforening.

11.6 Forsikringsgiver kan for øvrig kreve at Sikrede begjærer salæret fastsatt av retten i henhold til tvisteloven § 3-8.

***Sikkerhetsforskrift***

Pkt. 12

12.1 Er det flere parter på samme side med likeartede interesser, kan Forsikringsgiver kreve at disse benytter samme juridiske og tekniske bistand.

***Egenandel***

Pkt. 13

13.1 For dekningen gjelder en egenandel på kr 6.000,- med tillegg av 20% av det overskytende . Det trekkes bare en egenandel for hver tvist, selv om det er flere parter på samme side.

**Vilkår for kaskoforsikring**

NO-0003

***Generelle vilkår***

Pkt. 1

Disse vilkår gjelder i tillegg til de generelle vilkårene NO-0001. Ved motstrid går disse vilkårene foran.

***Definisjoner***

Pkt. 2

I disse vilkårene har følgende ord følgende betydninger:

2.1 Forsikrede parter

a. Forsikringstaker

b. Eier av Forsikringsgjenstanden

c. Godkjent fører av Forsikringsgjenstanden

2.2 Forsikringsgjenstand

Gjenstander beskrevet i pkt. 1.4 i de generelle vilkår, NO-0001

2.3 Forsikringssum

Gjenstandens forsikringssum består av summen av:

2.3.1 Listepris

Listeprisen for Forsikringsgjenstanden, inkludert et ekstra sett med dekk, som oppgitt av importøren/produsenten på tidspunktet da vognkortet ble utstedt.

2.3.2 Registreringsavgift

Eventuelle registreringsavgifter som ikke refunderes.

2.3.3 Fastmontert tilbehør og annet utstyr

Verdien av alt fastmontert ekstrautstyr som omfattes av forsikringen og/eller endringer på standardutstyret som ikke er inkludert i listeprisen fastsatt av produsenten, importøren eller forhandleren; så som dekor, hyller og stereoanlegg – begrenset til kr 15.000,- inkl. montering. (Tilleggsforsikring kan tegnes separat etter spesiell avtale.)

***Dekning – hva kaskoforsikringen omfatter:***

Pkt. 3

Forsikringen dekker skade forårsaket av plutselige og uforutsette ytre hendelser som rammer forsikringsgjenstanden, herunder sammenstøt, utforkjøring, hærverk og liknende.

3.1 Forsikringen dekker skade på eller tap av Forsikringsgjenstanden som er forårsaket av eller består i følgende:

***Kollisjoner og utforkjøring***

Forsikringen dekker skade på Forsikringsgjenstanden som oppstår i land listet opp i NO-0001, artikkel 2.

***Brann/tyveri/hærverk***

Skade på forsikringsgjenstanden ved brann, lynnedslag og eksplosjon, samt ved innbrudd, tyveri av og hærverk på Forsikringsgjenstanden.

***Glass***

Bruddskade eller reparasjon av motorvognens utvendige vindusruter (herunder takluke) ved tilfeldig, plutselig og ytre påvirkning. Skade på kjøretøyets glasstak anses som kaskoskade

***Veihjelp***

Se separate vilkår.

***Redning***

Se separate vilkår.

3.2 Iboende feil (følgeskader)

Forsikringstilfeller omtalt i pkt. 3.1 er også dekket av forsikringen dersom de forårsakes av en iboende feil ved Forsikringsgjenstanden.

3.3 Fastmontert tilbehør og annet utstyr

Verdien av alt fastmontert ekstrautstyr og/eller endringer på standardutstyret som ikke er inkludert i listeprisen fastsatt av produsenten, importøren eller forhandleren (f.eks. dekor, hyller og stereoanlegg) dekkes med inntil kr 15.000,- inkl. montering. Tilleggsforsikring kan tegnes separat.

***Unntak***

Pkt. 4

I tillegg til de generelle unntakene i de generelle vilkårene NO-0001, dekker denne forsikringen ikke:

4.1 Verditap

Tap som består i en forringelse av Forsikringsgjenstandens verdi.

4.2 Erstatningstransport

Tap og utgifter som følge av at kjøretøyet ikke kan brukes.

4.3 Iboende feil

Iboende feil ved Forsikringsgjenstanden, som for eksempel på motor og drivverk. Dette unntaket gjelder ikke dersom skaden er forårsaket av et forhold nevnt under pkt. 3.1.

4.4 Tap eller tyveri av dokumenter, nøkler, tilbehør mv.

Tap av dokumenter, nøkler eller annet løsøre i forbindelse med tyveri av eller fra Forsikringsgjenstanden.

4.5 Estetisk skade

Skade i form av små riper osv. eller skade som ikke innvirker på funksjonaliteten til tilbehøret og/eller utstyret.

4.6 Ansvar for tredjepersoner

Skade som importør, selger eller mekaniker av Forsikringsgjenstanden er ansvarlig for.

4.7 Skade på løsøre

Skade som påføres Forsikringshaver for skade på løsøre som fraktes med kjøretøyet utover det som følger av bilansvarsloven.

4.8 Skade som oppstår når forsikringsgjenstanden er rekvirert av offentlig myndighet.

4.9 Feilfylling

Skade som følge av feilfylling av drivstoff.

***Skadeomfang***

Pkt. 5

5.1 Øvre grense

Forsikringsgiverens samlede ansvar skal aldri overstige forsikringssummen for forsikringsgjenstanden. I tillegg til forsikringssummen dekkes likevel besiktigelseshonorarer og renter i samsvar med FAL § 8-4.

5.2 Utgifter til reparasjon i forhold til totaltap

Ved skade på Forsikringsgjenstanden dekker Forsikringsgiveren utgifter til reparasjon, oppad begrenset til forsikringsgjenstandens markedsverdi umiddelbart før forsikringstilfellet inntraff. Dersom utgifter til reparasjon er høyere, anses totaltap for å ha inntruffet og Forsikringsgiverens ansvar er begrenset til markedsverdien umiddelbart før forsikringstilfellet inntraff.

5.3 Tyveri osv.

Ved tap som følge av tyveri eller underslag av Forsikringsgjenstanden erstatter Forsikringsgiveren forsikringsgjenstandens gjeldende markedsverdi umiddelbart før tapet.

Det er en forutsetning for erstatningen at eiendomsretten til den stjålne eller underslåtte forsikringsgjenstanden blir overført til Forsikringsgiveren.

5.4 Fastmontert tilbehør

Skade på eller tap av tilbehør som omfattes av forsikringen, erstattes på grunnlag av beløpet som ble betalt ved kjøp av tilbehøret med fradrag av en verdiforringelse på 20% pr. (del)år. Ved fastsettelse av skade som definert i dette punktet gjelder som utgangspunkt kun beløp som fremkommer i original salgsfaktura, jf. pkt. 2.3.3 – fastmontert tilbehør og annet utstyr.

Fradrag foretas ikke for innredning som er skadet på grunn av en forsikringshendelse.

***Egenandel***

Pkt. 6

For hvert kaskokrav påløper det en egenandel. Egenandelens størrelse og vilkår er fastsatt i forsikringsbeviset.

Egenandelen reduseres med kr 3.000,- ved skriftlig dokumentasjon fra politi eller viltnemd som viser at skaden skyldes sammenstøt med ville dyr.

Egenandelen reduseres med kr 2.000,- dersom FG-godkjent alarm var i drift på tidspunktet for tyveriet av, eller innbruddet i, forsikringsgjenstanden.

***Skadeoppgjør***

Pkt. 7

7.1 Generelt

Erstatningen fastsettes i henhold til avtale mellom Forsikringsgiver, eller oppnevnt skadebehandler på dennes vegne, og Forsikringstaker. De øvrige sikrede er bundet av dette.

7.2 Besiktigelse og reparasjon

Sikrede plikter å gi Forsikringsgiveren anledning til å besiktige skaden ved bruk av en eller flere besiktigelsesmenn før reparasjon påbegynnes.

Sikrede har likevel rett til å få utført nødreparasjon dersom skaden er av en slik karakter at videre kjøring ikke er mulig eller utgjør en fare for trafikken eller for selve Forsikringsgjenstanden.

Besiktigelse av skaden og samtykke til at reparasjon utføres innebærer ingen erkjennelse fra Forsikringsgiverens side om at det foreligger en forpliktelse til å utbetale erstatning.

7.3 Reparasjonssted

Forsikringsgiveren avgjør hvorvidt og hvor skaden skal utbedres.

7.4 Karenstid etter tyveri

Dersom det har forekommet tyveri eller underslag, bilbrukstyveri eller svindel av Forsikringsgjenstanden, vil rett på erstatning først foreligge etter 30 dager etter at forsikringstilfellet er innrapportert til Forsikringsgiveren.

7.5 Utbetaling

Dersom det foreligger rett til utbetaling av erstatning i henhold til disse vilkårene, vil utbetaling av erstatningen finne sted når Forsikringsgiveren ha mottatt alle nødvendige dokumenter vedrørende skaden, med forbehold om bestemmelsen i pkt. 7.4.

7.6 Tvist vedrørende fastsettelse av erstatning

Tvist om omfanget av skaden på Forsikringsgjenstanden skal avgjøres ved skjønn. Sikrede og Forsikringsgiveren oppnevner hver sin skjønnsmann. Hver av partene dekker utgiftene til sin oppnevnte skjønnsmann.

Ved uoverensstemmelse mellom de to skjønnsmennene skal de i fellesskap oppnevne en tredje skjønnsmann som oppmann. Oppmannens skadefastsettelse skal ikke ligge utenfor fastsettelsene til hver av de to skjønnsmennene. Oppmannens ansettelse er som bindende. Sikrede og Forsikringsgiveren dekker hver sin halvpart av oppmannens honorar.

7.7 Leiebil

Leiebil dekkes i inntil 20 dager med inntil kr 600,- per dag pluss MVA, eller som avtalt og bekreftet i Forsikringsbeviset, ved skader som dekkes under vognskadevilkårene.

Forsikringsgiveren må kontaktes forut for leien.

Ved skade der motpart har skyld, dekkes leiebil, tilsvarende størrelse på egen bil i normal reparasjonstid, over motpartens forsikring. Sikrede må skriftlig bekrefte overfor Ayvens at bilen blir brukt i næring.

***Subrogasjon***

Pkt. 8

Ved erstatning for skade på forsikringsgjenstanden, eller for rettigheter knyttet til forsikringsgjenstanden som er tapt som følge av tyveri, tap eller underslag, overføres Sikredes krav og rettigheter overfor tredjemann til Forsikringsgiveren. Sikrede plikter å bistå Forsikringsgiveren i forsøket på å inndrive erstatning fra tredjemann eller på å kreve tilbake forsikringsgjenstanden som ble stjålet, underslått eller tapt.

**Fører- og passasjerulykkesforsikring**

NO-0004

***Generelle vilkår***

Pkt. 1

Disse vilkår gjelder i tillegg til generelle vilkår NO-0001. Ved motstrid går disse vilkår foran.

***Definisjoner***

Pkt. 2

I disse vilkårene har følgende ord denne betydning:

2.1 Forsikrede

Forsikrede er de personer hvis liv eller helse er dekket av denne forsikringsavtalen, se pkt. 3.

2.2 Forsikringsgjenstand

Forsikringsgjenstand er gjenstander som er beskrevet i pkt. 1.4 i de generelle vilkår, NO- 0001.

2.3 Forsikringstilfelle

Et forsikringstilfelle er inntruffet når de faktiske forutsetninger som utløser rettigheter etter forsikringen foreligger, se pkt. 2.4

2.4 Ulykke

Med ulykke forstås fysisk skade på en person, forårsaket av en plutselig og uforutsett ytre begivenhet - et ”ulykkestilfelle” - som inntreffer i forbindelse med bruken av Forsikringsgjenstanden, herunder inn- eller utstigning samt under utførelse av eller bistand ved mindre reparasjoner på Forsikringsgjenstanden underveis, og som resulterer i forsikredes død eller varig medisinsk invaliditet. Psykiske skader er ikke omfattet, se pkt. 6.2.5.

2.5 Forsikringssum

Forsikringssummen er det beløp som utbetales ved et forsikringstilfelle og som fremkommer av pkt 5.

2.6 Samboer

Med samboer forstås

* person som avdøde på dødsfallstidspunktet levde sammen med i et ekteskapsliknende forhold og det av Folkeregisteret fremgår at de to har hatt samme bolig de siste to årene forut for et forsikringstilfelle.
* person som hadde felles barn og felles bolig med den forsikrede

En person regnes likevel ikke som samboer dersom det på dødsfallstidspunktet forelå forhold som var til hinder for at lovlig ekteskap kunne inngås, eller det er åpenbart at faktisk samlivsbrudd har funnet sted på et tidligere tidspunkt.

2.7 Ektefelle

En person regnes ikke som ektefelle dersom det på dødsfallstidspunktet er avsagt dom for eller gitt bevilling til separasjon eller skilsmisse. Dette gjelder også om avgjørelsen ikke er rettskraftig eller endelig.

***Hvem forsikringen gjelder for - forsikrede***

Pkt. 3

Forsikringen gjelder for rettmessig fører av - og passasjer i Forsikringsgjenstanden i det tillatte antall som fremgår av vognkortet, som befinner seg i, på eller ved forsikringsgjenstanden.

Forsikringen omfatter ikke betalende passasjer.

***Hvor forsikringen gjelder***

Pkt. 4

Forsikringen gjelder i det geografisk angitte området som er definert for forsikringsgjenstanden iht. pkt. 2 i de generelle vilkår, NO-0001.

***Hva forsikringen omfatter***

Pkt. 5

5.1 Dødsfall

Dersom ulykken forårsaket den Sikredes død innen ett år etter ulykken, utbetales dødsfallserstatning.

Forsikringssum ved død er kr 100.000 pr person dersom forsikrede på dødsfallstidspunktet hadde ektefelle/samboer i live eller forsørget barn. I øvrige tilfeller er forsikringssummen kr 20.000 ved død.

5.2 Medisinsk invaliditet

Har ulykken ført til livsvarig medisinsk invaliditet innen to år etter ulykken, utbetales invaliditetserstatning.

Forsikringssum ved 100 % medisinsk invaliditet er kr 200.000 pr. person. Erstatningen beregnes i den enkelte sak, basert på den prosentvise andelen av forsikringssummen tilsvarende den medisinske invaliditet.

Varig medisinsk invaliditet bedømmes iht Sosial- og Helsedepartementets forskrift av 21.04.1997 nr 373.

5.3 Fellesregler

Når den forsikrede er over 70 år på tidspunktet for ulykken, reduseres forsikringssummene til 50 % av forsikringssummene ved dødsfall og medisinsk invaliditet.

**Hvilke skader Forsikringsgiver svarer for og hvilke begrensninger som gjelder**

Pkt. 6

6.1 Forsikringen omfatter ulykkesskade som rammer forsikrede ved dødsfall eller livsvarig medisinsk invaliditet.

6.2 Forsikringsgiver svarer ikke for:

6.2.1 I tillegg til unntakene i de generelle vilkår NO-0001, gjelder følgende unntak:

6.2.2 Forsett

Har den forsikrede forsettlig fremkalt forsikringstilfellet er Forsikringsgiver ikke ansvarlig. Forsikringsgiver er likevel ansvarlig hvis den forsikrede på grunn av alder eller sinnstilstand ikke kunne forstå rekkevidden av sin handling. Forsikringsgiver svarer ikke for selvmord eller forsøk på selvmord, med mindre kravstilleren kan sannsynliggjøre at dette skyldes en akutt sinnsforvirring – som ikke skyldes en sinnslidelse eller selvforskyldt rus. Se FAL § 13-8.

6.2.3 Grov uaktsomhet

Har den forsikrede grovt uaktsomt fremkalt forsikringstilfellet og/eller økt omfanget av skaden ved grov uaktsomhet, kan Forsikringsgivers ansvar settes ned eller falle bort. Ved avgjørelsen skal det bl.a. legges vekt på skyldgraden, skadeforløpet og om forsikrede var i selvforskyldt rus, jf. FAL § 13-9.

6.2.4 Psykiske skader.

Forsikringen dekker ikke psykiske skader.

6.2.5 Slagsmål, forbrytelser og gjengjeldelsesforhold

Forsikringen dekker ikke ulykkesskade som skyldes at den forsikrede:

* + - frivillig deltar i slagsmål eller forbrytelse
		- er offer for gjengjeldelsesforhold i forbindelse med egen deltakelse i straffbar handling.

6.2.6 Sykdom mv

Forsikringsgiver svarer ikke for sykdom, sykelig tilstand eller anlegg. Forsikringen gjelder heller ikke følgende tilstander, selv om en ulykke er utløsende årsak:

* slagtilfelle
* hjerteinfarkt
* kreft
* smertetilstander i rygg, med mindre smertene har oppstått pga. røntgenologisk påvisbart brudd i ryggsøylen og bruddet skyldes en ellers dekningsmessig ulykkeshendelse.

6.2.7 Kosmetiske skader

Det gis ingen erstatning for kosmetiske skader (herunder arr og vansirelse) som ikke medfører funksjonsmessige begrensninger.

**Skadeoppgjør**

Pkt. 7

7.1 Fellesregler

Dør den forsikrede av annet årsak enn ulykken og oppgjør ikke er foretatt, bortfaller erstatningen.

7.2 Dødsfall

Dersom ulykken forårsaker forsikredes død innen ett år fra ulykken, utbetales dødsfallserstatning til den berettigede. Eventuell invaliditetserstatning som måtte være utbetalt kommer til fradrag.

Hvem som er berettiget følger av FAL § 15-1. Dette innebærer at forsikringsutbetalingen tilfaller forsikredes ektefelle eller samboer (se pkt. 2.6). Har ikke avdøde slike, eller de ikke lenger er i live, tilfaller utbetalingen avdødes arvinger etter lov eller testament iht. arvelovens bestemmelser.

Staten kan ikke gjøre krav gjeldende under denne forsikring i egenskap av å være arving.

Retten til dødsfallserstatning bortfaller for den som forvolder Forsikredes død ved en straffbar handling. Se FAL § 15-9 og arveloven § 72.

Dødsfallserstatningen forfaller når dødsfallet er inntruffet og Forsikringsgiver har mottatt kravet med nødvendig dokumentasjon, har hatt rimelig tid til å klarlegge ansvarsforholdet og beregne sitt ansvar. Dokumentasjon skal inneholde dødsattest og bekreftelse på berettigelsen til utbetaling.

7.3 Medisinsk invaliditet

Har ulykken ført til livsvarig medisinsk invaliditet innen to år etter ulykken, utbetales invaliditetserstatning til den forsikrede. Erstatningen baseres på den medisinske invaliditeten på utbetalingstidspunktet.

Ved tvil om invaliditetens varighet eller dersom det foreligger en mulighet for at invaliditetsgraden vil endres, har Forsikringsgiveren krav på å utsette fastsettelse av utbetaling inntil tre år etter ulykken.

Er det sannsynlig at tilstanden vil bli bedret ved operasjon, og den forsikrede uten rimelig grunn motsetter seg å gjennomgå slik behandling, skal det ved fastsettelsen av invaliditetsgraden tas hensyn til bedring som slik behandling ville ha medført.

Dersom den forsikrede dør som følge av ulykken mellom ett og tre år etter ulykken og utbetalingen for varig invaliditet ennå ikke er foretatt, bortfaller retten til erstatning.

Dersom et ulykkestilfelle fører til flere skader på samme person, fastsettes invaliditetsgraden iht. NAVs regelverk. Dersom ulykken medfører en økning av tidligere funksjonsnedsettelse, gjøres fradrag i medisinsk invaliditet tilsvarende tidligere funksjonsnedsettelse. Når andre forhold medvirker til at den medisinske invaliditeten blir høyere enn det skaden alene tilsier, ytes forholdsmessig erstatning.

**Plikter ved skade**

Pkt. 8

I tillegg til pliktene fastsatt i de generelle vilkår NO-0001, påhviler det Forsikrede/den som krever forsikringsutbetaling følgende:

Forsikringsgiver skal underrettes om ulykken uten ugrunnet opphold, jf. FAL § 13-11

Den skadde plikter å la seg undersøke av den legen som Forsikringsgiver utpeker. En slik undersøkelse betales av Forsikringsgiver.

Ved dødsfall har Forsikringsgiver rett til å kreve obduksjon. Ved annen skade må den skadede snarest oppsøke kvalifisert lege og følge legens anvisninger, jf. FAL § 13-12.

**Vilkår for redningsforsikring**

NO-0005

***Generelle vilkår***

Pkt. 1

Disse vilkår gjelder i tillegg til

- de generelle vilkårene NO-0001

- vilkårene for vognskade NO-0003

- vilkårene for fører- og passasjerulykke NO-0004.

Ved motstrid går de sistnevnte vilkårene foran.

***Definisjoner***

Pkt. 2

I disse vilkårene har følgende ord følgende betydninger:

2.1 Forsikrede parter

a. Forsikringstaker

b. Eier av Forsikringsgjenstanden

c. Rettmessig fører av Forsikringsgjenstanden

d. Passasjer i Forsikringsgjenstanden, unntatt haikere

2.2 Forsikringsgjenstand

Gjenstander beskrevet i pkt. 1.4 i de generelle vilkår, NO-0001

***Dekning***

Pkt. 3

Forsikringen dekker Sikredes utgifter i følgende tilfelle:

3.1 Sikredes merutgifter vedrørende Forsikringsgjenstanden i følgende tilfeller:

3.1.1 Nødvendig berging eller tauing av Forsikringsgjenstanden til nærmeste verksted eller reparasjon på stedet ved kollisjon, velting, grøftekjøring eller annen form for driftsstopp dersom dette er billigere.

3.1.2 Hjemtransport eller henting av Forsikringsgjenstand som er blitt etterlatt på grunn av forhold nevnt i punkt 3.2.1-3.2.3 nedenfor.

3.2 Merutgifter til hjemreise for Sikrede:

3.2.1 dersom fører er involvert i en ulykke eller opplever plutselig sykdom og av den grunn ikke kan fortsette reisen med Forsikringsgjenstanden.

3.2.2 dersom passasjerene ikke kan fortsette reisen med forsikringsgjenstanden fordi fører rammes av ulykke eller plutselig sykdom

3.2.3 dersom reisen ikke kan fortsette fordi forsikringsgjenstanden er så alvorlig skadet at den ikke kan settes i trafikksikker stand innen rimelig tid, eller hvis Forsikringsgjenstanden er stjålet og ikke er kommet til rette innen 24 timer.

3.3 Hjemtransport av Sikrede som under reisen er død som følge av plutselig ulykke.

3.4 Nødvendig transport til nærmeste lege eller sykehus av Sikrede som er rammet av ulykke eller plutselig sykdom.

***Unntak***

Pkt. 4

I tillegg til de generelle unntakene i de generelle vilkårene NO-0001 dekker denne forsikringen ikke:

4.1 Utgifter som skyldes drivstoffmangel eller behov for opplading av batteri i elektrisk motorkjøretøy

4.2 Utgifter som den Sikrede kan kreve erstattet av andre i henhold til lov, forskrift, kommunal vedtekt eller under annen forsikring eller garanti.

4.3 Utgifter som skyldes driftsstopp grunnet slitasje eller manglende vedlikehold på kjøretøykomponenter.

***Skadeomfang***

Pkt. 5

5.1 Forsikringsgiver erstatter Sikredes reiseutgifter til hans/hennes hjem eller til en annen destinasjon som Sikrede ønsker.

5.2 Ved fortsatt reise til bestemmelsesstedet er erstatningen begrenset til merutgiftene som ville ha påløpt for hjemtransport av Sikrede. For passasjer er erstatningen begrenset til merutgiftene tilbake til det sted hvor han ble med Forsikringsgjenstanden eller til den planlagte destinasjonen.

5.3 Transport som nevnt i pkt. 3.1 foran skal godkjennes av Forsikringsgiver på forhånd. Forsikringsgiver skal også bestemme hvorvidt erstatning skal betales for transport til den Sikredes bosted eller annen destinasjon foretrukket av den Sikrede.

***Egenandel***

Pkt. 6

For ethvert krav under redningsforsikringen påløper det en egenandel. Egenandelens størrelse og relevante vilkår er fastsatt i forsikringsbeviset.

***Skadeoppgjør***

Pkt. 7

7.1 Generelt

Erstatningen fastsettes i henhold til avtale mellom Forsikringsgiver, eller oppnevnt skadebehandleren, og Forsikringstaker. De øvrige Sikrede er bundet av dette.

7.2 Dokumentasjon

Den Sikrede er forpliktet til å fremlegge originale kvitteringer for utgifter som kreves erstattet. Skadelidende parter som søker erstatning for ulykke eller plutselig sykdom skal forevise legeerklæring og oppgi hvilket transportmiddel som ble ansett som nødvendig. Den som krever erstatning på bakgrunn av driftsstopp, skal fremlegge erklæring fra verksted/berger om driftsstoppens art. For øvrig kan Forsikringsgiver forlange ytterligere opplysninger som er nødvendige for skadeoppgjøret.

***Sikkerhetsforskrift***

Pkt. 8

Ved driftsstans skal Sikrede alltid kontakte annet assistanseprogram som måtte gjelde for Forsikringsgjenstanden først. Detaljer finnes i bilmappen som ligger i hanskerommet i Forsikringsgjenstanden.

***Assistanse***

Pkt. 9

Ved behov for assistanse utenom kontortid kan Forsikringsgiver nås på vakttelefon 810 33 666.

**Vilkår for tilleggsdekninger**

NO-0006

***Tillegg til de generelle vilkår – tilbehør- og utstyrsdekning***

Pkt. 1

Når dekningen har blitt utvidet med slik dekning, skal Forsikringsvilkårene tilpasses på følgende måte:

**Generelle vilkår**

NO-0001

**Definisjoner**

Pkt. 1

1.4.3 Tilbehør og utstyr

Tilbehør og annet utstyr som eies av Sikrede og som er i eller transporteres av det forsikrede kjøretøyet i anledning Sikredes virksomhet.

**Vognskadevilkår**

NO-0003

***Definisjoner***

Pkt. 2

2.3.4 Tilbehør og utstyr

Summen av tilbehør og utstyr, eiet av Sikrede og som er i eller transporteres i det forsikrede kjøretøyet i anledning Sikredes virksomhet, begrenset til kr 50 000,-.

***Unntak***

Pkt. 4

4.7 Skade på eller tap av Tilbehør og Utstyr som oppstår i forbindelse med bruk.

***Omfang av Skade***

Pkt. 5

5.5 Tilbehør og utstyr

Skade på eller tap av Tilbehør og Utstyr omfattet av forsikringsdekningen vil bli erstattet basert på opprinnelig kjøpesum, med en nedskriving på 20 % per (del)år. Ved beregning av skaden i denne bestemmelsen, er det kun beløpet på den opprinnelige innkjøpsfakturaen som benyttes som utgangspunkt, jf. pkt. 2.3.4 – Tilbehør og utstyr.